โรงเรียนเมืองพัทยา 9 (วัดโพธิสัมพันธ์)

โรงเรียนเมืองพัทยา 9 (วัดโพธิสัมพันธ์) - Pattaya City 9 School (wat phothisamphan) เป็นโรงเรียนที่ตั้งอยู่ในเขตวัดโพธิสัมพันธ์ เมืองพัทยา ตำบลนาเกลือ อำเภอบางละมุง จังหวัดชลบุรี สังกัดกรมส่งเสริมการปกครองส่วนท้องถิ่น กระทรวงมหาดไทย  เปิดทำการเรียนการสอนในระดับชั้นอนุบาลศึกษาถึงมัธยมศึกษา แบบสหศึกษา

ประวัติ 
โรงเรียนเมืองพัทยา 9 (วัดโพธิสัมพันธ์) ตั้งขึ้นเมื่อวันที่ 2 กันยายน พ.ศ. 2498 เป็นโรงเรียนที่อำเภอตั้งขึ้นตามพระราชบัญญัติประถมศึกษา ด้วยความอุปการะของ พระครูโพธิสารประสาธน์ (หลวงพ่อบุญมี  อคฺคปุญฺโญ) อดีตเจ้าอาวาสวัดโพธิสัมพันธ์ พร้อมทั้งทั้งประชาชนได้ขอจัดตั้งโรงเรียนข้น โดยใช้ศาลาการเปรียญของวัดโพธิสัมพันธ์ เปิดเรียนครั้งแรก และทางราชการให้นามโรงเรียนว่า " โรงเรียนวัดโพธิสัมพันธ์ "

โรงเรียนนี้เดิมสังกัดกรมสามัญศึกษา กระทรวงศึกษาธิการ ต่อมาได้โอนไปขึ้นอยู่กับองค์การบริหารส่วนจังหวัดชลบุรี เมื่อ พ.ศ. 2509 และในวันที่ 29 พฤศจิกายน พ.ศ. 2521 ทางราชการได้ยกฐานะสุขภิบาลนาเกลือเป็นเมืองพัทยา โรงเรียนจึงโอนมาสังกัดสำนักบริหารการศึกษาท้องถิ่น กรมการปกครองกระทรวงมหาดไทย ปัจจุบันคือ กรมส่งเสริมการปกครองท้องถิ่นกระทรวงมหาดไทย ได้นามโรงเรียนใหม่ว่า " โรงเรียนเมืองพัทยา 9 (วัดโพธิสัมพันธ์) " ซึ่งดำรงอยู่ได้ด้วยเงินงบประมาณแผ่นดิน และด้วยความอุปการะของเจ้าอาวาสวัดโพธิสัมพันธ์จนถึงปัจจุบันคือท่านพระครูปัญญาพัฒนาภรณ์ (หลวงพ่อปัญญา ปุญฺญจโย)

รายนามผู้บริหาร

รางวัลแห่งความภาคภูมิใจ 
 ปี 2539 โรงเรียนรางวัลพระราชทาน ของกระทรวงศึกษาธิการ ประเภทประถมศึกษา ขนาดใหญ่ จากสมเด็จพระเทพรัตนราชสุดาฯ สยามบรมราชกุมารี
 ปี 2533 รางวัลชมเชยโรงเรียนเทศบาลดีเด่น ของกรมการปกครอง กระทรวงมหาดไทย ประเภทประถมศึกษา (ขนาดใหญ่) ประจำปี 2533
 ปี 2534 รางวัลชมเชยโรงเรียนเทศบาลดีเด่น ของกรมการปกครอง กระทรวงมหาดไทย ประเภทประถมศึกษา (ขนาดใหญ่) ประจำปี 2534
 ปี 2535 รางวัลชมเชยโรงเรียนเทศบาลดีเด่น ของกรมการปกครอง กระทรวงมหาดไทย ประเภทประถมศึกษา (ขนาดใหญ่) ประจำปี 2535
 ปี 2540 โรงเรียนดีเด่น สมเด็จพระเทพรัตนราชสุดาฯ สยามบรมราชกุมารี เสด็จแทนพระองค์ในพิธีพระราชทานรางวัลแก่สถานศึกษาและนักเรียน เมื่อวันที่ 18 กรกฎาคม พ.ศ. 2540 ณ ศาลาดุสิดาลัย พระตำหนักสวนจิตรลดารโหฐาน

อ้างอิง

แหล่งข้อมูลอื่น 
Facebook โรงเรียนเมืองพัทยา 9 (วัดโพธิสัมพันธ์)
วันคล้ายวันสถาปนาโรงเรียนเมืองพัทยา 9 (วัดโพธิสัมพันธ์) ครบรอบ 62 ปี 
รองนายกเมืองพัทยา ใส่ใจสถานศึกษา เดินหน้าลงพื้นที่ตรวจเยี่ยม โรงเรียนเมืองพัทยา 9 (วัดโพธิสัมพันธ์) 
กลุ่มคิงเพาเวอร์มอบสนามฟุตบอลหญ้าเทียมให้โรงเรียนเมืองพัทยา 9 (วัดโพธิสัมพันธ์)
พิธีเปิดกีฬาสีภายในประจำปี 59 โรงเรียนเมืองพัทยา 9 (วัดโพธิสัมพันธ์) 
วันศุกร์ที่ 2 สิงหาคม 2562 ห้องสมุดประชาชน “เฉลิมราชกุมารี” อำเภอบางละมุง ให้การสนับสุนนการศึกษาของ นักเรียนอนุบาลโรงเรียนเมืองพัทยา 9 (วัดโพธิสัมพันธ์)

เมืองพัทยา 09
โรงเรียนที่ก่อตั้งในปี พ.ศ. 2498